Dokumenter funnet i Afghanistan tyder på at opprettelsen av Ansar al-Islam inngikk i al-Qaidas langsiktige planer for ekspansjon. Organisasjonens milits var ved grunnleggelsen på 200 – 300 personer, hvorav mange med militær erfaring fra Afghanistan. Ikke alle disse var kurdere. Militsen befestet en del av det området IMK skulle overlate til PUKs styrker, og kom raskt i kamp med PUK. PUKs styrker var overlegne, men fordi Ansar al-Islams område langs grensa til Iran ble forsvart av iransk artilleri bevarte islamistene kontrollen fram til krigen i 2003.